钦定古今图书集成/明伦汇编/氏族典/第146卷 > 孙铄
## 钦定古今图书集成/明伦汇编/氏族典/第146卷 > 孙铄

按《晋书孙铄传》，“铄字巨邺，河内怀人也。少乐为县吏，
太守吴奋转以为主簿。铄自微贱登纲纪，时僚大姓
不与铄同坐，奋大怒，遂荐铄为司隶都官从事。奋又
荐铄于大司马石苞，苞辟为掾。铄将应命，行达许昌，
会台已密遣轻车袭苞。于时汝阴王镇许，铄过谒之。
王先识铄，以乡里之情，私告铄曰：‘无与祸’。铄既出，即”
驰诣寿春，为苞画计，苞赖而获免。迁尚书郎，在职驳
议十有馀事，为当时所称。